《萧侍御两湖纡道云庄短章为别 其二》
明代·林俊

白笔簪逾劲，青萍价旧高。分行八巡使，特枉四程劳。

鸡黍延山月，鱼龙壮海涛。乾坤无限在，吾老分林皋。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。